CELEX: 32017D0785
Language: hu
Date: 2017-05-05 00:00:00
Title: A Bizottság (EU) 2017/785 végrehajtási határozata (2017. május 5.) a 443/2009/EK európai parlamenti és tanácsi rendelet alapján a hagyományos belső égésű motorral meghajtott személygépkocsikban alkalmazandó hatékony, 12 voltos motor-generátoroknak a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról (EGT-vonatkozású szöveg. )

6.5.2017   
            
            
               HU
            
            
               Az Európai Unió Hivatalos Lapja
            
            
               L 118/20
            
         A BIZOTTSÁG (EU) 2017/785 VÉGREHAJTÁSI HATÁROZATA
   (2017. május 5.)
   a 443/2009/EK európai parlamenti és tanácsi rendelet alapján a hagyományos belső égésű motorral meghajtott személygépkocsikban alkalmazandó hatékony, 12 voltos motor-generátoroknak a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról szóló, 2009. április 23-i 443/2009/EK európai parlamenti és tanácsi rendeletre (1) és különösen annak 12. cikke (4) bekezdésére,
   tekintettel a 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról szóló, 2011. július 25-i 725/2011/EU bizottsági végrehajtási rendeletre (2) és különösen annak 10. cikke (2) bekezdésére,
   mivel:
   
               (1)
            
            
               A Bizottság a 443/2009/EK rendelet 12. cikke, a 725/2011/EU végrehajtási rendelet és az innovatív technológiák jóváhagyásának a 443/2009/EK rendelet és az 510/2011/EU rendelet alapján történő kérelmezésére vonatkozó technikai iránymutatás (3) alapján értékelte a Valeo Electrical Systems beszállító által a 12 V-os i-StARS szíjhajtású indító-generátor hatékony generátorfunkciójának innovatív technológiaként való jóváhagyására irányuló, 2016. július 21-én benyújtott kérelmet.
            
         
               (2)
            
            
               A kérelemben benyújtott információk igazolják, hogy teljesülnek a 443/2009/EK rendelet 12. cikkében, valamint a 725/2011/EU végrehajtási rendelet 2. és 4. cikkében foglalt feltételek és kritériumok. Ezenkívül a kérelmet egy független és tanúsított szervezet által az említett rendelet 7. cikkével összhangban készített ellenőrzési jelentés is alátámasztja. Ennek következtében a kérelmező által javasolt 12 V-os i-StARS szíjhajtású indító-generátor hatékony generátorfunkcióját jóvá kell hagyni ökoinnovációként.
            
         
               (3)
            
            
               Az e kérelemben benyújtott információk és az (EU) 2016/265 bizottsági végrehajtási határozat (4) alapján, valamint a 2013/341/EU (5), a 2014/465/EU (6), az (EU) 2015/158 (7), az (EU) 2015/295 (8), az (EU) 2015/2280 (9), és az (EU) 2016/588 (10) bizottsági végrehajtási határozat keretében a váltakozó áramú generátorok hatékonyságának javítását elősegítő technológiákkal kapcsolatos kérelmek értékeléséből szerzett tapasztalatok alapján kielégítő és következetes igazolást nyert, hogy az olyan 12 V-os motor-generátor, amelynek tömege legfeljebb 7 kg és a generátorfunkció legkisebb hatékonysága megfelel a 443/2009/EK rendelet 12. cikkének (2) bekezdésében foglalt feltételeknek, és a 725/2011/EU végrehajtási rendelet 9. cikkének megfelelően legalább 1 g CO2/km szén-dioxid-csökkentést biztosít. A 7 kg-nál nagyobb tömegű 12 V-os motor-generátor esetében az 1 g CO2/km csökkentési küszöbérték betartásának kiszámításakor tömegkorrekciós együtthatót kell alkalmazni.
            
         
               (4)
            
            
               Ezért helyénvaló általánosan elismerni és a 443/2009/EK rendelet 12. cikke (4) bekezdésének megfelelően igazolni, hogy ezen innovatív technológia képes csökkenteni a szén-dioxid-kibocsátást, valamint általános vizsgálati módszert megadni a hatékony, 12 V-os motor-generátorok generátorfunkciójának használatával elért szén-dioxid-kibocsátáscsökkentés tanúsítására.
            
         
               (5)
            
            
               A hatékony, 12 V-os motor-generátorok használatával elért szén-dioxid-kibocsátáscsökkentés tanúsítására a gyártónak a típusjóváhagyó hatósághoz benyújtott minősítési kérelemhez egy független, tanúsított szervezet által készített, a motor-generátor e határozatban előírt feltéteknek való megfelelését igazoló ellenőrzési jelentést is mellékelnie kell.
            
         
               (6)
            
            
               Amennyiben a típusjóváhagyó hatóság úgy találja, hogy a gyártó által bemutatott motor-generátor nem felel meg az e határozatban előírt minősítési feltételeknek, a csökkentett kibocsátásra vonatkozó minősítési kérelmet el kell utasítania.
            
         
               (7)
            
            
               A mellékletben meghatározott vizsgálati módszerrel indokolt meghatározni a hatékony, 12 V-os motor-generátorok használata révén megvalósuló szén-dioxid-kibocsátáscsökkentést.
            
         
               (8)
            
            
               A szén-dioxid-kibocsátáscsökkentés meghatározásához meg kell határozni a viszonyítási alapul vett technológiát, amellyel a hatékony, 12 V-os motor-generátor hatékonyságát a 725/2011/EU végrehajtási rendelet 5. és 8. cikke szerint össze kell vetni. Az eddigi tapasztalatok alapján a technológiák közül a 67 %-os hatékonysággal működő, 12 V-os váltakozó áramú generátor alkalmas arra, hogy viszonyítási alapul szolgáljon.
            
         
               (9)
            
            
               A hatékony, 12 V-os motor-generátorból származó szén-dioxid-kibocsátáscsökkentés igazolására részben alkalmasak lehetnek a 692/2008/EK bizottsági rendelet (11) XII. mellékletében leírt mérések. Az innovatív technológiával felszerelt járműnek a 725/2011/EU végrehajtási rendelet 11. cikke szerinti minősítéséhez a végső összes csökkentést a szóban forgó végrehajtási rendelet 8. cikke (2) bekezdésének második albekezdése szerint kell meghatározni.
            
         
               (10)
            
            
               A hatékony, 12 V-os motor-generátorok új járművekben történő, egyre szélesebb körben való alkalmazásának előmozdítása érdekében a gyártók számára biztosítani kell annak a lehetőségét is, hogy egy kérelem keretében több különböző 12 V-os motor-generátor szén-dioxid-kibocsátáscsökkentéséről is minősítést szerezzenek. E lehetőség alkalmazásakor helyénvaló ugyanakkor beépíteni egy olyan mechanizmust, amely csak a leghatékonyabb 12 V-os motor-generátorok alkalmazása számára biztosít ösztönzőket.
            
         
               (11)
            
            
               A 2007/46/EK európai parlamenti és tanácsi irányelv (12) I., VIII. és IX. melléklete szerinti típusjóváhagyási dokumentációkban feltüntetendő általános ökoinnovációs kód meghatározása céljából meg kell állapítani az innovatív technológiára alkalmazandó egyedi kódot,
            
         ELFOGADTA EZT A HATÁROZATOT:
   1. cikk
   Jóváhagyás
   A Bizottság a 443/2009/EK rendelet 12. cikke értelmében vett innovatív technológiaként jóváhagyja a 12 V-os motor-generátor – azaz a Valeo Electrical Systems kérelmében leírt i-StARS szíjhajtású indító-generátor – hatékony generátorfunkcióját.
   2. cikk
   Fogalommeghatározások
   E határozat alkalmazásában a hatékony, 12 V-os motor-generátor a 12 V-os motor-generátor hatékony generátorfunkciója.
   3. cikk
   A szén-dioxid-kibocsátáscsökkentés minősítésének kérelmezése
   (1)   A gyártó a szén-dioxid-kibocsátáscsökkentés minősítését a hagyományos belső égésű motorral meghajtott M1 kategóriájú járművekben való alkalmazásra szánt, egy vagy több olyan, hatékony, 12 V-os motor-generátorra kérelmezheti, amelyek mindegyike megfelel az alábbi feltételeknek:
   
               a)
            
            
               ahol a hatékony, 12 V-os motor-generátor tömege nem haladja meg a viszonyítási alapul vett 7 kg-os váltakozó áramú generátor tömegét, és a generátorfunkció melléklet szerint meghatározott hatékonysága:
               
                           i.
                        
                        
                           benzinüzemű jármű esetében legalább 73,8 %;
                        
                     
                           ii.
                        
                        
                           benzinüzemű turbófeltöltős jármű esetében legalább 73,4 %;
                        
                     
                           iii.
                        
                        
                           dízelüzemű jármű esetében legalább 74,2 %;
                        
                     vagy
            
         
               b)
            
            
               amennyiben a 12 V-os motor-generátor tömege meghaladja az a) pontban meghatározott, viszonyítási alapul szolgáló váltakozó áramú generátor tömegét, a plusztömeget figyelembe kell venni a melléklet 10. képlete szerint, és meg kell felelnie a 725/2011/EU végrehajtási rendelet 9. cikkének (1) bekezdésében meghatározott 1 g CO2/km minimális csökkentési küszöbértéknek.
               A plusztömeget a típusjóváhagyó hatósághoz a minősítési kérelemmel együtt benyújtandó ellenőrzési jelentésben ellenőrizni kell és meg kell erősíteni.
            
         (2)   Az egy vagy több hatékony, 12 V-os motor-generátor révén elérhető kibocsátáscsökkentésre vonatkozó minősítési kérelemhez mellékelni kell egy független, tanúsított szervezet által készített ellenőrzési jelentést, amely igazolja, hogy a hatékony, 12 V-os motor-generátor(ok) megfelel(nek) az (1) bekezdésben meghatározott feltételeknek, valamint ellenőrzi és megerősíti a 12 V-os motor-generátorok tömegét.
   (3)   Amennyiben a típusjóváhagyó hatóság úgy találja, hogy a hatékony, 12 V-os motor-generátor(ok) nem felel(nek) meg az (1) bekezdésben foglalt feltételeknek, a minősítési kérelmet elutasítja.
   4. cikk
   A szén-dioxid-kibocsátáscsökkentés minősítése
   (1)   A 2. cikk (1) bekezdésében említett hatékony, 12 V-os motor-generátor alkalmazásából eredő szén-dioxid-kibocsátáscsökkentést a mellékletben foglalt módszerrel kell megállapítani.
   (2)   Ha a gyártó egy járműkivitelt tekintve több hatékony, 12 V-os motor-generátorra kéri a szén-dioxid-kibocsátáscsökkentés minősítését, a típusjóváhagyó hatóság meghatározza, hogy a vizsgált motor-generátorok közül melyik biztosítja a legkisebb szén-dioxid-kibocsátáscsökkentést, és a legalacsonyabb értéket jegyzi be az adott típus-jóváhagyási dokumentációba. Az értéket a 725/2011/EU végrehajtási rendelet 11. cikke (2) bekezdésének megfelelően kell feltüntetni a megfelelőségi nyilatkozatban.
   5. cikk
   Ökoinnovációs kód
   Ha a 725/2011/EU végrehajtási rendelet 11. cikkének (1) bekezdése szerint e határozatra történik hivatkozás, a típusjóváhagyási dokumentációban a 22. sz. ökoinnovációs kódot kell megadni.
   6. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2017. május 5-én.
      
         
            a Bizottság részéről
         
         Miguel ARIAS CAÑETE
         
            a Bizottság tagja
         
      
   
   
      (1)  HL L 140., 2009.6.5., 1. o.
   
   
      (2)  HL L 194., 2011.7.26., 19. o.
   
   
      (3)  https://circabc.europa.eu/w/browse/f3927eae-29f8-4950-b3b3-d2e700598b52
   
      (4)  A Bizottság (EU) 2016/265 végrehajtási határozata (2016. február 25.) a MELCO motorgenerátornak a személygépkocsik szén-dioxid-kibocsátásának csökkentésére szolgáló innovatív technológiaként való, a 443/2009/EK európai parlamenti és tanácsi rendelet alapján történő jóváhagyásáról (HL L 50., 2016.2.26., 30. o.).
   
      (5)  A Bizottság 2013/341/EU végrehajtási határozata (2013. június 27.) a 443/2009/EK európai parlamenti és tanácsi rendelet alapján a Valeo Efficient Generation generátor mint a személygépkocsik szén-dioxid-kibocsátásának csökkentésére szolgáló innovatív technológia jóváhagyásáról (HL L 179., 2013.6.29., 98. o.).
   
      (6)  A Bizottság 2014/465/EU végrehajtási határozata (2014. július 16.) a 443/2009/EK európai parlamenti és tanácsi rendelet alapján a DENSO hatékony generátor mint a személygépkocsik szén-dioxid-kibocsátásának csökkentésére szolgáló innovatív technológia jóváhagyásáról és a 2013/341/EU bizottsági végrehajtási határozat módosításáról (HL L 210., 2014.7.17., 17. o.).
   
      (7)  A Bizottság (EU) 2015/158 végrehajtási határozata (2015. január 30.) a 443/2009/EK európai parlamenti és tanácsi rendelet alapján a Robert Bosch GmbH két nagy hatékonyságú, váltakozó áramú generátorának a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról (HL L 26., 2015.1.31., 31. o.) (az (EU) 2015/158 irányelv két kérelemre vonatkozik).
   
      (8)  A Bizottság (EU) 2015/295 végrehajtási határozata (2015. február 24.) a 443/2009/EK európai parlamenti és tanácsi rendelet alapján a MELCO GXi hatékony generátor a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról (HL L 53., 2015.2.25., 11. o.).
   
      (9)  A Bizottság (EU) 2015/2280 végrehajtási határozata (2015. december 7.) a 443/2009/EK európai parlamenti és tanácsi rendelet alapján a DENSO hatékony generátornak a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról (HL L 322., 2015.12.8., 64. o.).
   
      (10)  A Bizottság (EU) 2016/588 végrehajtási határozata (2016. április 14.) a 443/2009/EK európai parlamenti és tanácsi rendelet alapján a hatékony, 12 voltos váltakozó áramú generátorokban alkalmazott technológiának a személygépkocsik szén-dioxid-kibocsátásának csökkentésére szolgáló innovatív technológiaként való jóváhagyásáról (HL L 101., 2016.4.16., 25. o.).
   
      (11)  A Bizottság 692/2008/EK rendelete (2008. július 18.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet módosításáról és végrehajtásáról (HL L 199., 2008.7.28., 1. o.).
   
      (12)  Az Európai Parlament és a Tanács 2007/46/EK irányelve (2007. szeptember 5.) a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv) (HL L 263., 2007.10.9., 1. o.).
   
      MELLÉKLET
      
         MÓDSZERTAN A HAGYOMÁNYOS BELSŐ ÉGÉSŰ MOTORRAL MEGHAJTOTT M1 KATEGÓRIÁJÚ JÁRMŰVEKBEN VALÓ ALKALMAZÁSRA SZÁNT HATÉKONY, 12 V-OS MOTOR-GENERÁTOROK SZÉN-DIOXID-KIBOCSÁTÁSCSÖKKENTÉSÉNEK MEGHATÁROZÁSÁRA
      
      1.   Bevezetés
      
      Annak érdekében, hogy meg lehessen határozni a 12 V-os motor-generátor (a továbbiakban: hatékony, 12 V-os motor-generátor vagy motor-generátor) generátorfunkciójához rendelhető szén-dioxid-kibocsátáscsökkentést egy belső égésű motorral hajtott M1 járművön, meg kell határozni a következőket:
      
                  (1)
               
               
                  a vizsgálati feltételek;
               
            
                  (2)
               
               
                  a vizsgálati berendezés;
               
            
                  (3)
               
               
                  a csúcsteljesítmény;
               
            
                  (4)
               
               
                  a szén-dioxid-kibocsátáscsökkentés kiszámítása;
               
            
                  (5)
               
               
                  a szén-dioxid-kibocsátáscsökkentés statisztikai hibahatárának kiszámítása.
               
            2.   Szimbólumok, paraméterek és mértékegységek
      
      
         Latin betűs szimbólumok
      
      
                  
                     
               
               
                  –
               
               
                  szén-dioxid-kibocsátáscsökkentés [g CO2/km]
               
            
                  CO2
                  
               
               
                  –
               
               
                  szén-dioxid
               
            
                  CF
               
               
                  –
               
               
                  az átváltási tényező (l/100 km) – (g CO2/km) [g CO2/l] a 3. táblázat meghatározása szerint
               
            
                  h
               
               
                  –
               
               
                  frekvencia az 1. táblázat meghatározása szerint
               
            
                  I
               
               
                  –
               
               
                  az áramerősség, amelyen a mérést el kell végezni [A]
               
            
                  m
               
               
                  –
               
               
                  a mintán végzett mérések száma
               
            
                  M
               
               
                  –
               
               
                  nyomaték [Nm]
               
            
                  n
               
               
                  –
               
               
                  forgási sebesség [min– 1] az 1. táblázat meghatározása szerint
               
            
                  P
               
               
                  –
               
               
                  teljesítmény [W]
               
            
                  
                     
               
               
                  –
               
               
                  a motor-generátor hatékonyságának szórása [%]
               
            
                  
                     
               
               
                  –
               
               
                  a motor-generátor hatékonysága átlagának szórása [%]
               
            
                  
                     
               
               
                  –
               
               
                  a teljes szén-dioxid-kibocsátáscsökkentés szórása [g CO2/km]
               
            
                  U
               
               
                  –
               
               
                  a vizsgálati feszültség, amelyen a mérést el kell végezni [V]
               
            
                  v
               
               
                  –
               
               
                  az új európai menetciklus (NEDC) átlagsebessége [km/h]
               
            
                  VPe
                  
               
               
                  –
               
               
                  a tényleges energiafogyasztás [l/kWh] a 2. táblázat meghatározása szerint
               
            
                  
                     
               
               
                  –
               
               
                  a számított szén-dioxid-kibocsátáscsökkentés érzékenysége a motor-generátor hatékonyságára
               
            
         Görög betűs szimbólumok
      
      
                  Δ
               
               
                  –
               
               
                  különbség
               
            
                  ηB
                  
               
               
                  –
               
               
                  a viszonyítási alapul vett váltakozó áramú generátor hatékonysága [%]
               
            
                  ηMG
                  
               
               
                  –
               
               
                  a motor-generátor hatékonysága [%]
               
            
                  
                     
               
               
                  –
               
               
                  a motorgenerátor átlagos hatékonysága az i munkaponton [%]
               
            
         Alsó indexek
      
      Az (i) alsó index a munkapontra utal
      A (j) alsó index a mintán végzett mérésre utal
      
                  MG
               
               
                  –
               
               
                  motor-generátor
               
            
                  m
               
               
                  –
               
               
                  mechanikai
               
            
                  RW
               
               
                  –
               
               
                  valós körülmények
               
            
                  TA
               
               
                  –
               
               
                  típusjóváhagyási körülmények
               
            
                  B
               
               
                  –
               
               
                  viszonyítási alap
               
            3.   Mérések és a hatékonyság meghatározása
      
      A 12 V-os motor-generátor hatékonyságát az ISO 8854:2012 szabvány szerint kell meghatározni, kivéve az e pontban meghatározott elemeket.
      A típusjóváhagyó hatóság számára bizonyítani kell, hogy a hatékony, 12 V-os motor-generátor fordulatszám-tartományai megfelelnek az 1. táblázatban megadott fordulatszám-tartományoknak. A méréseket az 1. táblázatban meghatározott különböző munkapontokon kell elvégezni. A hatékony, 12 V-os motor-generátor áramerőssége a meghatározás szerint valamennyi munkaponton a névleges áramerősség fele. A váltakozó áramú generátor feszültségének és kimeneti áramerősségének minden fordulatszámon állandónak kell lennie, a feszültségnek 14,3 V-nak kell lennie.
      
         1. táblázat
      
      
         Munkapontok
      
      
                  Munkapont
                  i
               
               
                  Tartásidő
                  [s]
               
               
                  Forgási sebesség
                  ni[min– 1]
               
               
                  Frekvencia
                  hi
                  
               
            
                  1
               
               
                  1 200 
               
               
                  1 800 
               
               
                  0,25
               
            
                  2
               
               
                  1 200 
               
               
                  3 000 
               
               
                  0,40
               
            
                  3
               
               
                  600
               
               
                  6 000 
               
               
                  0,25
               
            
                  4
               
               
                  300
               
               
                  10 000 
               
               
                  0,10
               
            Az egyes munkapontok hatásfokát a következő 1. képlet szerint kell kiszámítani:
      
         1. képlet
      
      
         
      Minden hatékonyságmérést egymás után legalább ötször kell elvégezni. Az egyes munkapontokon végzett mérések átlagát () ki kell kiszámítani.
      A motor-generátor hatékonyságát (ηMG) a következő 2. képlettel kell kiszámítani.
      
         2. képlet
      
      
         
      A 3. képlet szerint a motorgenerátor valós körülmények között (ΔPmRW) és típusjóváhagyási körülmények között (ΔPmTA) is mechanikaienergia-megtakarításhoz vezet.
      
         3. képlet
      
      
         
      Ahol a valós körülmények között megtakarított mechanikai energiát (ΔPmRW) a 4. képlet szerint, a típusjóváhagyási körülmények között megtakarított mechanikai energiát (ΔPmTA) pedig a következő 5. képlet szerint kell kiszámítani:
      
         4. képlet
      
      
         
      
         5. képlet
      
      
         
      ahol
      
                  PRW
                  
               
               
                  :
               
               
                  a teljesítményigény valós körülmények között [W], azaz 750 W;
               
            
                  PTA
                  
               
               
                  :
               
               
                  a teljesítményigény típusjóváhagyási körülmények között [W], azaz 350 W;
               
            
                  ηB
                  
               
               
                  :
               
               
                  a viszonyítási alapul vett váltakozó áramú generátor hatásfoka [%], azaz 67 %.
               
            4.   A szén-dioxid-kibocsátáscsökkentés kiszámítása
      
      A hatékony, 12 V-os motor-generátor révén elért szén-dioxid-kibocsátáscsökkentést a következő 6. képlettel kell kiszámítani:
      
         6. képlet
      
      
         
      ahol
      
                  v
               
               
                  :
               
               
                  az új európai menetciklus (NEDC) átlagsebessége [km/h], azaz 33,58 km/h;
               
            
                  VPe
                  
               
               
                  :
               
               
                  a 2. táblázatban meghatározott tényleges energiafogyasztás.
                  
                     2. táblázat
                  
                  
                     Tényleges energiafogyasztás
                  
                  
                              Motortípus
                           
                           
                              Tényleges energiafogyasztás (VPe)
                              [l/kWh]
                           
                        
                              Benzinmotor
                           
                           
                              0,264
                           
                        
                              Benzinüzemű turbófeltöltős motor
                           
                           
                              0,280
                           
                        
                              Dízelmotor
                           
                           
                              0,220
                           
                        
            
                  CF
               
               
                  :
               
               
                  az átváltási tényező (l/100 km) – (g CO2/km) [g CO2/l] a 3. táblázatban meghatározottak szerint.
                  
                     3. táblázat
                  
                  
                     Tüzelőanyag-átváltási tényező
                  
                  
                              Tüzelőanyag típusa
                           
                           
                              Átváltási tényező (l/100 km) – (g CO2/km) (CF)
                              [g CO2/l]
                           
                        
                              Benzin
                           
                           
                              2 330 
                           
                        
                              Gázolaj
                           
                           
                              2 640 
                           
                        
            5.   A statisztikai hiba kiszámítása
      
      A vizsgálati módszer eredményének a mérések által okozott statisztikai hibáit mennyiségileg meg kell határozni. Minden munkapontra ki kell számítani a szórást a következő 7. képlet szerint:
      
         7. képlet
      
      
         
      A hatékony, 12 V-os motor-generátor hatékonysági értékének szórását () a 8. képlet szerint kell kiszámítani:
      
         8. képlet
      
      
         
      A motor-generátor hatékonyságának szórása () a szén-dioxid-kibocsátáscsökkentés értékének () hibájához vezet. Ezt a hibát a következő 9. képlettel kell kiszámítani:
      
         9. képlet
      
      
         
      6.   Statisztikai szignifikancia
      
      A hatékony, 12 V-os motor-generátorral felszerelt járműtípusok, -változatok és -kivitelek mindegyike esetében igazolni kell, hogy a 9. képlettel kiszámított szén-dioxid-kibocsátáscsökkentési értékben jelentkező hiba nem haladja meg az összes szén-dioxid-kibocsátáscsökkentés és a 725/2011/EU végrehajtási rendelet 9. cikkének (1) bekezdésében meghatározott legkisebb kibocsátáscsökkentési küszöbérték különbségét (lásd a 10 képletet).
      
         10. képlet
      
      
         
      ahol:
      
                  MT
               
               
                  :
               
               
                  az alsó küszöbérték [g CO2/km];
               
            
                  
                     
               
               
                  :
               
               
                  teljes szén-dioxid-kibocsátáscsökkentés [g CO2/km];
               
            
                  
                     
               
               
                  :
               
               
                  a teljes szén-dioxid-kibocsátáscsökkentés szórása [gCO2/km];
               
            
                  
                     
               
               
                  :
               
               
                  szén-dioxid-korrekciós tényező a hatékony, 12 V-os motor-generátor és a viszonyítási alapul vett váltakozó áramú generátor közötti pozitív tömegkülönbség miatt. A  esetében a 4. táblázatban szereplő adatokat kell használni.
                  
                     4. táblázat
                  
                  
                     A plusztömeg miatt alkalmazandó szén-dioxid-korrekciós tényező
                  
                  
                              Tüzelőanyag típusa
                           
                           
                              A plusztömeg miatt alkalmazandó szén-dioxid-korrekciós tényező ()
                              [g CO2/km]
                           
                        
                              Benzin
                           
                           
                              0,0277 · Δm
                           
                        
                              Gázolaj
                           
                           
                              0,0383 · Δm
                           
                        
            A Δm (a 4. táblázatban) a motor-generátor beszerelése miatti plusztömeg. Ez a hatékony, 12 V-os motor-generátor tömege és a viszonyítási alapul vett váltakozó áramú generátor tömege közötti pozitív különbség. A viszonyítási alapul vett váltakozó áramú generátor tömege 7 kg. A plusztömeget a típusjóváhagyó hatósághoz a minősítési kérelemmel együtt benyújtandó ellenőrzési jelentésben ellenőrizni kell és meg kell erősíteni.
      7.   A járművekbe beépítendő hatékony, 12 V-os motor-generátor
      
      A típusjóváhagyó hatóságnak az e mellékletben előírt vizsgálati módszert alkalmazva, a 12 V-os motor-generátoron és a viszonyítási alapul vett váltakozó áramú generátoron végzett mérések alapján kell tanúsítania a szén-dioxid-kibocsátáscsökkentést. Ha a szén-dioxid-kibocsátás csökkenése a 725/2011/EU végrehajtási rendelet 9. cikkének (1) bekezdésében meghatározott küszöbérték alatt van, akkor a rendelet 11. cikke (2) bekezdésének második albekezdését kell alkalmazni.